**GRAD LABIN**

**GRADSKO VIJEĆE**

**PREDSJEDNICA GRADSKOG VIJEĆA**

Labin, 18.03.2021.

***VIJEĆNIČKO PITANJE***

***Vijećnica: Tanja Pejić***

***Pitanje za gđu. Anamariju Lukšić*** */pročelnica Upravnog odjela za prostorno uređenje, zaštitu okoliša i izdavanje akata za gradnju /*

Prošlo je 15 dana od kada sam Vama i medijima uputila otvoreno pismo sa nekoliko pitanja na koje još niste dali odgovor. Pa vas molim da to učinite sada, kao i u pismenom obliku.

Riječ je o rampi koja je postavljena pored recepcije resorta Maslinica a na cesti koja vodi prema hotelima.

Molim da nam pojasnite **da li je cesta** na kojoj se nalazi navedena rampa, kao i ona na ulazu u kamp **javno dobro ili je dio privatnog posjeda?**

Nadovezujem se pitanjem iz otvorenog pisma:

***Po kojim zakonskim regulativama je dozvoljeno postavljanje ove rampe na toj lokaciji; kojom se ujedno uskraćuju parkirališna mjesta i put do plaže? Navodno je cesta javno dobro?***

Rabac tj. najvrjedniji dio tog naselja je praktički u posjedu dva resorta. Resorti nisu na nekom rubnom dijelu naselja, već direktno pred pomorskim dobrom. Ako budemo doživjeli da ih se ogradi žicom, tada bi imali bolju predodžbu veličine tog posjeda. Za sada tu nevidljivu žicu predstavljaju stražari o kojima su pojedine osobe već izvještavale.

S poštovanjem !

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Tanja Pejić /